Cerbera manghas

Cerbera manghas est parva arbor sempervirens litoralisque ad 12 metra alta, foliis nitidis, atroviridibus, alternis, ovoideis; floribus fragrantibus, corolla alba, tubulari, quinquelobata, circiter tres ad quinque centimetra lata, fauce rosea ad rubram; quinque staminibus, ovario superiori; fructibus ovatis, quinque ad decem centimetra longis, qui maturescentes rubescunt.

 Distributio 
Cerbera manghas distributionem geographicam ab Insulis Seisellensibus in Oceano Indico ad Polynesiam Francicam in Oceano Pacifico habet. Litoralibus favet habitationibus, saepe in silvis mangalis congregata. Arbor in Havaios aliosque locos tropicos ut ornamentum introducta est.

 Venenum 
Folia fructusque cerberinum, valens cordi glycosidum continent, quod ab hominibus ingestum est venenosissimum. Homines antiqui suco arboris ad animalia venanda usi sunt. In Insulis Marchionis, homines fructum edere ut sibi mortem consciscerent habentur.

 Mythologia 
Propter semina venenosa, nomen generis de Cerbero deducitur, in mythologia Graeca nomine monstri, immanis trium capitum canis. In Madagascaria, semina ad homines regios venenandos adhibita sunt.

 Nomina in variis linguis 
 Indonesica, Malaica, Sundana: bintaro
 Madagascaria: samanta, tangena, tanguin
 Samoa: leva
 Tonga: toto
 Viti: vasa

 Bibliographia 

 Whistler, W. Arthur. 1996. Samoan Herbal Medicine. Honolulu: Isla Botanica. ISBN 0-9645426-2-5.

Categoria:Apocynaceae
Categoria:Flora Indonesiae
Categoria:Flora Oceani Pacifici
Categoria:Flora Malaesiae
Categoria:Flora Samoae
Categoria:Flora Tongae
Categoria:Flora Vitiorum
Categoria:Plantae medicinales
Categoria:Plantae venenosae
Categoria:Species plantarum
Categoria:Taxa Linnaei